Bushe Umuntu aba Shani nga Afwa?
Icasuko ca mu Baibolo
Baibolo itila: “Aba mweo balishiba ukuti bakafwa; lelo abafwa, tabaishiba akantu nangu kamo.” (Lukala Milandu 9:5; Amalumbo 146:4) Kanshi nga twafwa, tatwishiba nangu cimo. Abafwa tabatontonkanya, tabacita icili conse, nelyo ukumfwa icili conse.
“Ku lukungu e ko ukabwelela”
Ilyo Lesa alandile na Adamu, alilondolwele ifyo fwe bantu tuba nga twafwa. Pa mulandu wa kuti Adamu alibembwike, Lesa amwebele ati: “Uli lukungu, kabili ku lukungu e ko ukabwelela.” (Ukutendeka 3:19) Ilyo Lesa ashilapanga Adamu “ku lukungu lwa mu mushili,” Adamu taliko. (Ukutendeka 2:7) Kanshi, ilyo Adamu afwile, abwelele ku mushili.
Ifi fine e fyo ciba na ku bantu abafwa muno nshiku. Baibolo ilanda pa bantu ne finama ukuti: “Fyonse fibili fyafumine ku lukungu, na fyonse fibili fibwelela ku lukungu.”
Imfwa te mpela ya muntu
Baibolo ilinganya imfwa ku kulaala utulo. (Amalumbo 13:3; Yohane 11:
bem_Latn bem_Latn bem_Latn bem_Latn bem_Latn bem_Latn bem_Latn bem_Latn